ส่วนที่ 1

ข้อมูลสรุป (Executive Summary)

บริษัท ไทยเกรียง กรุ๊ป จำกัด (มหาชน) (“บริษัท”) จดทะเบียนเป็นบริษัท จำกัด เมื่อวันที่ 19
สิงหาคม 2503 ภายใต้ชื่อ บริษัท ไทยเกรียงการทอ จำกัด เพื่อดำเนินธุรกิจเกี่ยวกับสิ่งทอ
โดยดำเนินธุรกิจหลักในการผลิตเส้นด้าย และผ้าทอดิบ ซึ่งนับเป็นอุตสาหกรรมต้นน้ำ
และกลางน้ำสำหรับอุตสาหกรรมสิ่งทอ โดยทำการผลิตเส้นด้ายและผ้าทอดิบ
จากวัตถุดิบทั้งที่เป็นใยธรรมชาติ ใยสังเคราะห์ และเส้นใยผสม
ทั้งนี้ขึ้นอยู่กับความต้องการของลูกค้า โดยทำการจำหน่ายทั้งในและต่างประเทศ

ต่อมาเมื่อวันที่ 10 สิงหาคม 2535
บริษัทจดทะเบียนเป็นหลักทรัพย์จดทะเบียนในตลาดหลักทรัพย์ฯและเปลี่ยนสถานะเป็นบริษัทมหาชนโดยแก้ไขชื่อเป็น
บริษัท ไทยเกรียงสิ่งทอ จำกัด (มหาชน) เมื่อวันที่ 13 พฤษภาคม 2537
และได้เปลี่ยนชื่อเป็นบริษัท ไทยเกรียง กรุ๊ป จำกัด (มหาชน) เมื่อวันที่ 25 กุมภาพันธ์ 2547

ในปี 2541 บริษัทฯได้รับแจ้งจากตลาดหลักทรัพย์ฯ
เรื่องการเข้าเกณฑ์อาจถูกเพิกถอนจากการเป็นหลักทรัพย์ จดทะเบียนในตลาดหลักทรัพย์ฯ
และตลาดหลักทรัพย์ฯ มีคำสั่งเปลี่ยนหมวดการการซื้อขายหุ้นสามัญของบริษัทฯ จากหมวดสิ่งทอ
เป็นหมวดบริษัทจดทะเบียนที่อยู่ระหว่างแก้ไขดำเนินการ (REHABCO)

ในปี 2543 ได้เกิดเหตุสหภาพแรงงานประท้วงให้บริษัทฯขึ้นค่าแรงและจ่ายโบนัส
และเกิดเหตุเพลิงไหม้โรงงานผลิตเส้นด้ายของบริษัทฯ
หลังจากนั้นบริษัทฯได้ลงนามในสัญญาปรับโครงสร้างหนี้กับ ธ.กรุงเทพ
ซึ่งต่อมาบริษัทฯได้ทำการเพิ่มทุนให้ผู้ถือหุ้นเดิม และแปลงหนี้เป็นทุนให้แก่ ธ.กรุงเทพ อีก 2 ครั้ง
และได้ชำระหนี้ก่อนกำหนดแล้วในปลายปี 2546

เมื่อวันที่ 5 กุมภาพันธ์ 2546
บริษัทฯได้รับอนุมัติแผนดำเนินการเพื่อแก้ไขเหตุที่หุ้นสามัญของบริษัทฯอาจถูกเพิกถอนจากการเป็นหลักทรัพย์จดทะเบียนจากที่ประชุมผู้ถือหุ้น
และได้นำส่งแผนดังกล่าวต่อตลาดหลักทรัพย์ฯ ต่อมาเมื่อวันที่ 2 เมษายน 2546 ตลาดหลักทรัพย์ฯ
ได้อนุมัติให้หุ้นสามัญของบริษัทฯ เปิดทำการซื้อขายในหมวด REHABCO อีกครั้ง

เนื่องจากการเปิดการค้าเสรี รวมถึงการยกเลิกระบบการจัดสรรโควต้าสิ่งทอในต้นปี 2548
มีผลให้การแข่งขันทางด้านตลาดอย่างมากทั้งจากในประเทศและต่างประเทศทำให้ราคาขายลดลง
ประกอบกับบริษัทฯไม่สามารถทำการผลิต ได้เต็มกำลังการผลิต อีกทั้งราคาน้ำมันที่สูง
มีผลให้วัตถุดิบเช่นโปลีเอสเตอร์มีราคาสูง นอกจากนี้ ค่าไฟฟ้าที่สูง และค่าแรงที่สูงขึ้นมาตลอด
ทำให้มีต้นทุนการผลิตต่อหน่วยสูงขึ้นมาก สาเหตุเหล่านี้ มีผลให้ยอดขายลดลง
แต่ต้นทุนขายไม่ได้ลดลงตามสัดส่วน บริษัทฯมีดอกเบี้ยจ่ายที่สูงขึ้นมากจากการผิดนัดชำระ
สาเหตุเหล่านี้มีผลให้การดำเนินงานของบริษัทฯประสบ ผลขาดทุนมาตลอด และเมื่อวันที่ 15
พฤศจิกายน 2548
ตลาดหลักทรัพย์ฯได้สั่งห้ามการซื้อขายหุ้นของบริษัทฯจนกว่าบริษัทฯจะพ้นเหตุเพิกถอนและย้ายกลับหมวดปกติได้

เมื่อวันที่ 3 กรกฎาคม 2549 ตลาดหลักทรัพย์ได้ยกเลิกหมวด REHABCO
และได้ย้ายบริษัทฯไปอยู่ในกลุ่มบริษัทจดทะเบียนที่แก้ไขการดำเนินงาน ไม่ได้ตามกำหนด
Non-Performing Group และเมื่อวันที่ 22 ธันวาคม 2549 ตลาดหลักทรัพย์ฯ
ได้แจ้งเพิ่มเหตุเข้าข่ายอาจถูกเพิกถอนจากการเป็นหลักทรัพย์จดทะเบียนอีกเหตุหนึ่งตามข้อบังคับเรื่องการเพิกถอนหลักทรัพย์
จดทะเบียน พ.ศ. 2542 ข้อ 9(6) (ก) และ (ข) เนื่องด้วย
บริษัทฯมีการหยุดประกอบกิจการเกือบทั้งหมด
และสินทรัพย์ที่ใช้ในดำเนินงานของบริษัทฯได้ลดลงอย่างมีนัยสำคัญ ทั้งนี้
เพราะบริษัทฯได้หยุดการผลิตทั้งหมดทั้งในส่วนโรงปั่นด้ายและ สินค้าค้างสต็อก
รวมทั้งบริษัทฯได้จำหน่ายเครื่องจักรที่ใช้ในการผลิตออกไปเพื่อชำระหนี้และเป็นเงินทุนหมุนเวียน
ทั้งนี้เพื่อเตรียมความพร้อมสำหรับธุรกิจใหม่ คือ อสังหาริมทรัพย์

ในช่วงปี 2551
บริษัทได้ประกอบธุรกิจอสังหาริมทรัพย์โดยเป็นนายหน้าขายห้องชุดและมีรายได้จากธุรกิจนายหน้าซื้อขายคอนโดจำนวน
27.84 ล้านบาท
บริษัทประสบความสำเร็จในการปรับโครงสร้างหนี้และมีกำไรจากการปรับโครงสร้างหนี้กว่า
238.17 ล้านบาท

สิ้นปี 2551 บริษัทมีสินทรัพย์สุทธิเพิ่มขึ้นเป็น 257.41 ล้านบาท และส่วนของผู้ถือหุ้นจากติดลบ
717.44 ล้านบาทในปี 2550 เพิ่มขึ้นเป็นมีส่วนของผู้ถือหุ้น สุทธิ เป็นบวก 208.37 ล้านบาท
ซึ่งเพิ่มขึ้นกว่า 925.80 ล้านบาท